Η **Αλεξάνδρα, Κόμισσα του Φρέντερικσμποργκ** (*Alexandra af Frederiksborg*, γεννημένη ως Αλεξάνδρα Χριστίνα Μάνλεϊ (*Alexandra Christina Manley*, 30 Ιουνίου 1964 -) είναι η πρώτη σύζυγος του πρίγκιπα Ιωακείμ της Δανίας, νεότερος γιος της βασίλισσας Μαργαρίτας Β΄ της Δανίας.

Βιογραφία
---------

Γεννήθηκε στις 30 Ιουνίου 1964 στην Πόλη της Βικτώριας στο Χονγκ Κονγκ. Είναι κόρη του Ρίτσαρντ Νάιτζελ Μάνλεϊ και της Χριστίνας Μαρίας Νοβόνυ. Από την πλευρά του πατέρα της έχει Αγγλική και Κινέζικη καταγωγή, ενώ από την μητέρα της έχει Τσέχικη και Αυστριακή καταγωγή.

Σπούδασε διεθνείς επιχειρήσεις σε πανεπιστήμια στην Αυστρίας, την Ιαπωνίας και την Αγγλίας. Δεν είναι γνωστό αν έχει αποκτήσει πτυχίο πανεπιστημίου.

Η Αλεξάνδρα γνώρισε τον πρίγκιπα Ιωακείμ το 1994 σε ένα πάρτι στο Χονγκ Κονγκ, όπου εργαζόταν για μια ναυτιλιακή εταιρεία της Δανίας. Ο αρραβώνας τους ανακοινώθηκε επισήμως το Μάιο του 1995.

Ο γάμος τους έγινε στις 18 Νοεμβρίου 1995 στο παρεκκλήσι του Κάστρου του Φρέντερικσμποργκ. Όταν παντρεύτηκε τον πρίγκιπα Ιωακείμ, η Αλεξάνδρα έπρεπε να παραιτηθεί από τη βρετανική της ιθαγένεια και να εγκαταλείψει την καριέρα της στο μάρκετινγκ. Επίσης άλλαξε το θρησκευτική της πίστη. Η Αλεξάνδρα, ήταν Αγγλικανίδα και έλαβε την Ευαγγελική Λουθηρανική πίστη.

Η Αλεξάνδρα και ο Ιωακείμ απέκτησαν μαζί δύο παιδιά:

* τον Νικόλαο της Δανίας (γενν. το 1999-)
* τον Φέλιξ της Δανίας (γενν. το 2002-)

Μέχρι τα μέσα του 2004 κυκλοφορούσαν φήμες ότι ο γάμος της με τον πρίγκιπα Ιωακείμ είχε προβλήματα. Στις 16 Σεπτεμβρίου 2004, η Αλεξάνδρα και ο Ιωακείμ ανακοίνωσαν το χωρισμό τους και την ενδεχόμενο του διαζυγίου. Ήταν το πρώτο διαζύγιο στη βασιλική οικογένεια από το 1846. Το διαζύγιο βγήκε οριστικά στις 8 Απριλίου 2005.

Στα μέσα του 2005 δημοσιεύματα ήθελαν την Αλεξάνδρα να έχει σχέση με τον Μαρτίν Γιόργκεσεν, ένα Δανό φωτογράφο και 18 χρόνια νεότερό της. Στις 3 Μαρτίου 2007 έγινε ο γάμος του ζευγαριού. Τον Σεπτέμβριο του 2015 ανακοινώθηκε ότι η Αλεξάνδρα και ο Γιόργκεσεν χωρίζουν μετά από οκτώμισι χρόνια γάμου.

Απώλεια πριγκιπικών τίτλων των παιδιών της
------------------------------------------

  

Οι δύο γιοι της Αλεξάνδρας, όπως και τα άλλα δύο παιδιά του πρίγκιπα Ιωακείμ, ο Ερρίκος και η Αθηνά, έχασαν τους πριγκιπικούς τους τίτλους και τις προσφωνήσεις που τους συνόδευαν (Αυτού/Αυτής Βασιλική Υψηλότητα) με ανακοίνωση των Ανακτόρων τον Σεπτέμβριο του 2022. Δεν έχασαν ωστόσο την θέση τους στην σειρά διαδοχής του Δανικού Θρόνου. Η απόφαση τέθηκε σε ισχύ από τον Ιανουάριο του 2023.Τα 4 παιδιά διατηρούν τους τίτλους του Κόμη/της Κόμισσας του Μομπεζά και προσφωνούνται ως η *«*Αυτού/Αυτής Εξοχότητα*»*

Η ανακοίνωση εξηγούσε ότι *«με αυτήν την απόφασή της, Η ΑΜ η Βασίλισσα επιθυμεί να δημιουργήσει εκείνο το πλαίσιο για τους 4 εγγονούς, που θα τους επιτρέψει να σχηματίσουν τις ζωές τους με πολύ μεγαλύτερη άνεση δίχως να περιορίζονται από τις ιδιαίτερες συνθήκες και καθήκοντα που ο επίσημος δεσμός με τον Βασιλικό Οίκο της Δανίας εμπεριέχει».*

Τίτλοι
------

* **30 Ιουνίου 1964 – 18 Νοεμβρίου 1995**: Δεσπινοίς Αλεξάνδρα Χριστίνα Μάνλεϊ
* **18 Νοεμβρίου 1995 – 8 Απριλίου 2005**: *Η Αυτής Βασιλική Υψηλότητα* Πριγκίπισσα Αλεξάνδρα της Δανίας
* **8 Απριλίου 2005 – 16 Απριλίου 2005**: *Η Αυτής Υψηλότητα* Πριγκίπισσα Αλεξάνδρα της Δανίας
* **16 Απριλίου 2005 – 3 Μαρτίου 2007**: *Η Αυτής Υψηλότητα* Πριγκίπισσα Αλεξάνδρα της Δανίας, Κόμισσα του Φρέντερικσμποργκ
* **3 Μαρτίου 2007 – μέχρι σήμερα**: *Η Αυτής Εξοχότητα,* Η Κόμισσα του Φρέντερικσμποργκ

  

Μετά το διαζύγιό της με τον πρίγκιπα Ιωακείμ, η Αλεξάνδρα πλέον υιοθέτησε την προσφώνηση της Αυτής Υψηλότητας αντί για αυτήν της «Αυτής Βασιλικής Υψηλότητας». Παράλληλα της χορηγήθηκε ο τίτλος ευγενείας της Κόμισσας του Φρέντερικσμποργκ. Μετά τον δεύτερό της γάμο της αφαιρέθηκε ο τίτλος της πριγκίπισσας και απέκτησε την προσφώνηση της «Αυτής Εξοχότητας».

### Τιμητικές διακρίσεις

**Δανικές**

* Δανία ! Δανία: Ιππότης του Τάγματος του Ελέφαντα (R.E.)
* Δανία ! Δανία: Βασιλική Οικογένεια του Τάγματος της Βασίλισσας Μαργαρίτας Β΄
* Δανία ! Δανία: Παραλήπτρια Μεταλλίου του Ασημένιου Ιωβηλαίου της Βασίλισσας Μαργαρίτας Β΄

**Ξένες**

* Φινλανδία ! Φινλανδία: Διοικητής Μεγαλόσταυρου του Τάγματος του Λευκού Τριαντάφυλλου της Φινλανδίας
* Λουξεμβούργο ! Λουξεμβούργο: Μεγαλόσταυρος του Τάγματος του Αδόλφου του Νασσάου
* Ρουμανία ! Ρουμανία: Μεγαλόσταυρος του Τάγματος του Αστέρα της Ρουμανίας

Παραπομπές
----------

1. ↑  «Vienna Burial and Death records». Αρχειοθετήθηκε από το πρωτότυπο στις 31 Αυγούστου 2015. Ανακτήθηκε στις 22 Αυγούστου 2014.
2. ↑  «Prince Joachim». *Danmarkskonger.dk*. Αρχειοθετήθηκε από το πρωτότυπο στις 1 Αυγούστου 2017. Ανακτήθηκε στις 19 Αυγούστου 2017.
3. ↑  «Wedding Wednesday: Princess Alexandra of Denmark's Gown». Order of Splendor blog.
4. ↑  «Denmark's Princess Alexandra to remarry». *smh.com.au*. 2007-02-08. .
5. ↑  «Princess Alexandra Marries Danish Photographer». Agency Free Press. Life of Guangzhou. Αρχειοθετήθηκε από το πρωτότυπο στις 2018-02-21.. Ανακτήθηκε στις 2018-04-01.
6. ↑  «Grevinde Alexandra om brud med Martin Jørgensen: Derfor skal vi skilles» (στα Δανικά). *Politiken*. 8 September 2015.. Ανακτήθηκε στις 2015-09-25.
7. ↑  «Grevinde Alexandra og Martin Jørgensen skal skilles» (στα Δανικά). *Berlingske*. 2015-09-08.. Ανακτήθηκε στις 2017-05-22.
8. ↑
9. ↑
10. ↑  «Archived copy». Αρχειοθετήθηκε από το πρωτότυπο στις 14 Δεκεμβρίου 2014. Ανακτήθηκε στις 8 Δεκεμβρίου 2014.
11. ↑  «Archived copy». Αρχειοθετήθηκε από το πρωτότυπο στις 14 Δεκεμβρίου 2014. Ανακτήθηκε στις 8 Δεκεμβρίου 2014.
12. ↑  «Photographic image». *Theroyalforums.com*. Ανακτήθηκε στις 19 Αυγούστου 2017.
13. ↑  «Photographic image». *Theroyalforums.com*. Ανακτήθηκε στις 19 Αυγούστου 2017.
14. ↑  «Pinterest». *Pinteres.com*. Αρχειοθετήθηκε από το πρωτότυπο στις 14 Δεκεμβρίου 2014. Ανακτήθηκε στις 19 Αυγούστου 2017.
15. ↑  «Photographic image». *Theroyalforums.com*. Ανακτήθηκε στις 19 Αυγούστου 2017.
16. ↑  «Romanian State Visit to Denmark - Julian Parker». *activphoto.photoshelter.com*.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλεξάνδρα, Κόμισσα του Φρέντερικσμποργκ** |

Εξωτερικοί σύνδεσμοι
--------------------

* About us – Board of directors: Alexandra, Countess of Frederiksborg – website Ferring Pharmaceuticals
* Claus Bjørn: "Prinsesse med stjernekvalitet" (*Kristeligt Dagblad*, 29. juni 2004)
* Grevinde Alexandra af Frederiksborg (Årets fortællejulekalender 2015)
* Biografi fra Politikens Forlag om Grevinde Alexandra Αρχειοθετήθηκε 2007-11-21 στο Wayback Machine.
* Lov om meddelelse af dansk indfødsret til Alexandra Christina Manley
* Lov om årpenge for prinsesse Alexandra

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 80586516
* LCCN: n2004037900
* GND: 136200699
* NKC: jo20191048347

 |

 |